A Bizottság 810/83/EGK rendelete

(1983. április 5.)

egyes árucikkeknek a Közös Vámtarifa meghatározott vámtarifaszámai vagy alszámai alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [1], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell tenni az alábbiakban felsorolt áruk besorolására vonatkozóan:

(1) malac alakú kerámiapersely, körülbelül 15 cm hosszú és 9 cm magas, virág mintával, a hátán érmék bedobására szolgáló nyílással, és puha gumiból készült dugasz alul egy kör alakú lyukban, melyen keresztül az érméket ki lehet venni;

(2) idősödő embert (koldus) formáló kerámiapersely, körülbelül 18 cm magas, festett arccal és ruhával, érmék bedobására szolgáló nyílással, és puha gumiból készült dugasz alul egy kör alakú lyukban, melyen keresztül az érméket ki lehet venni;

(3) pingvin alakú kerámiapersely, körülbelül 30 cm magas, hátán érmék bedobására szolgáló nyílással, és alul egy lakattal;

(4) pingvin alakú műanyag persely, körülbelül 16 cm magas, piros sállal és hátán érmék bedobására szolgáló nyílással;

(5) stilizált gyermekalakot ábrázoló festett fa persely, körülbelül 16 cm magas, mely hengeres konténerből áll, melyen érmék bedobására szolgáló nyílás található, fa pecekkel, amit ki lehet venni, ezáltal ki lehet venni az érméket, és amelyet három részhez rögzítettek, melyek a karokat és a bólogató fejet alkotják;

(6) miniatűr levélszekrényt ábrázoló fém persely (körülbelül 12 cm magas, körülbelül 5 X 6 cm alappal), pirosra festve, a hátán egy lyuk helyezkedik el, ezáltal falra akasztható, elől érmék bedobására szolgáló nyílás, és kis ajtó zárral;

mivel a legutóbb a 604/83/EGK rendelettel [2] módosított 950/68/EGK tanácsi rendelethez [3] mellékelt Közös Vámtarifa 69.13 vámtarifaszáma többek között a szobrocskákat és más dísztárgyakat tartalmazza, a 97.02 vámtarifaszám többek között a játékokat, a 39.07 vámtarifaszám a 39.01 – 39.06 vámtarifaszámok alatt szereplő műanyagokból készült termékeket, a 44.27 vámtarifaszám többek között a díszek és egyéb fából készült díszműárut tartalmazza, a 73.40 vámtarifaszám a vasból és fémből készült egyéb árucikkeket, és a 83.06 vámtarifaszám többek között a közönséges fémből készült díszeket tartalmazza; mivel a fent nevezett árucikkek besorolása esetén a fenti vámtarifaszámokat kell figyelembe venni;

mivel ezek az árucikkek a jellegüknél és a felhasználásuknál fogva nem rendelkeznek a játék szükséges jellemzőivel, sem a (2) – (5) bekezdést tekintve a baba jellemzőivel; mivel az (1), (2), (3), (4), (5) és (6) bekezdésben szereplő árucikkek következésképpen nincsenek kizárva a 69., 39. és 44. fejezetből vagy a XV. áruosztályból a 69. árucsoport 1 q), a 39. árucsoport 1 o), és a 44. árucsoport 1 m) bekezdéséhez és a XV. áruosztályhoz fűzött 2 f) magyarázó megjegyzéssel; mivel azonban a (6) bekezdésben szereplő árucikkek nem rendelkeznek a beltéri használatú díszek, mint a dísztárgyak vagy a Közös Vámtarifa szerinti nómenklatúra 83.06 A alszámához fűzött magyarázó megjegyzésekben szereplő díszek jellemzőivel;

mivel az első öt árucikknek az alakja és díszítése dísztárgy jelleget kölcsönöz; mivel sem az alakjuk, sem a persely-funkciójuk nem befolyásolja a dísztárgy jellegüket; mivel következésképpen az első három árucikket a 69.13 vámtarifaszám alá kell besorolni; a negyediket a 39.07 B V d) alszám alá, és az ötödiket a 44.27 B) alszám alá; mivel a hatodik árucikket, amelyet a Közös Vámtarifa szerinti nómenklatúra 73.40 vámtarifaszámhoz fűzött (B) bekezdés (3) magyarázó megjegyzésében szereplő doboz, láda, kasudoboz és hasonló edényként lehet kezelni, ezen belül a B alszám alá kell besorolni;

mivel az e rendeletben szereplő intézkedések összhangban vannak a Közös Vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

Az alábbiakban szereplő árucikkek a Közös Vámtarifa megfelelő vámtarifaszámai vagy alszámai szerint kell besorolni:

(1)Malac alakú kerámiapersely, körülbelül 15 cm hosszú és 9 cm magas, virág mintával, a hátán érmék bedobására szolgáló nyílással, és puha gumiból készült dugasz alul egy kör alakú lyukban, melyen keresztül az érméket ki lehet venni: | 69.13Szobrocska és más dísztárgy, személyes dísztárgy; bútor |

(2)Idősödő embert (koldus) formáló kerámiapersely, körülbelül 18 cm magas, festett arccal és ruhával, érmék bedobására szolgáló nyílással, és puha gumiból készült dugasz alul egy kör alakú lyukban, melyen keresztül az érméket ki lehet venni: | 69.13Szobrocska és más dísztárgy, személyes dísztárgy; bútor |

(3)Pingvin alakú kerámiapersely, körülbelül 30 cm magas, hátán érmék bedobására szolgáló nyílással, és alul egy lakattal: | 69.13Szobrocska és más dísztárgy, személyes dísztárgyak; bútor |

(4)Pingvin alakú műanyag persely, körülbelül 16 cm magas, piros sállal és hátán érmék bedobására szolgáló nyílással: | 39.07A 39.01 – 39.06 vámtarifaszámok alatt leírt anyagokból készült árucikkek:B.MásV.Más anyagból:d)Más |

(5)Stilizált gyermekalakot ábrázoló festett fa persely, körülbelül 16 cm magas, mely hengeres konténerből áll, melyen érmék bedobására szolgáló nyílás található, fa pecekkel, amit ki lehet venni, ezáltal ki lehet venni az érméket, és amelyet három részhez rögzítettek, melyek a karokat és a bólogató fejet alkotják: | 44.27Hagyományos lámpa és asztali lámpa és egyéb világító berendezés fából; a 94. árucsoportba nem tartozó bútor fából; ékszerdoboz, cigarettás doboz, tálca, gyümölcsös tál, dísztárgy és egyéb dísztárgy fából; evőeszköz vagy hasonló cikkek tartására szolgáló fadoboz; általában zsebben, kézitáskában vagy a személyen viselt személyes dísztárgy fából; a fent nevezett árucikkek részei fából:B.Más |

(6)Miniatűr levélszekrényt ábrázoló fém persely (körülbelül 12 cm magas, körülbelül 5 × 6 cm alappal), pirosra festve, a hátán egy lyuk helyezkedik el, ezáltal falra akasztható, elől érmék bedobására szolgáló nyílás, és kis ajtó zárral: | 73.40.Vasból és acélból készült egyéb árucikkekB.Más |

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. április 5-én.

a Bizottság részéről

Karl-Heinz Narjes

a Bizottság tagja

[1] HL L 14., 1969.12.1., 1. o.

[2] HL L 72., 1983.3.18., 3. o.

[3] HL L 172., 1968.7.22., 1. o.

--------------------------------------------------